62018TJ0726_INF
Sodba Splošnega sodišča (šesti senat) z dne 28. novembra 2019 – Mélin/Parlament
(Zadeva T‑726/18)
„Pravo institucij – Pravilnik o povračilu in nadomestilu stroškov poslancem Evropskega parlamenta – Nadomestilo za parlamentarno pomoč – Izterjava neupravičeno izplačanih zneskov – Obveznost obrazložitve – Neposredovanje priloge k sklepu, s katerim je odrejena izterjava“
Evropski parlament – Pravilnik o povračilu stroškov in plačilu nadomestil poslancem – Nadomestilo za parlamentarno pomoč – Sklep, s katerim se zahteva vračilo neupravičeno nakazanih zneskov – Obveznost obrazložitve – Neposredovanje priloge k temu sklepu – Razglasitev ničnosti sklepa
(člen 296, drugi odstavek, PDEU)
(Glej točke 25, od 37 do 41 in 44.)
Predmet
Predlog na podlagi člena 263 PDEU za razglasitev ničnosti sklepa generalnega sekretarja Parlamenta z dne 4. oktobra 2018, v skladu s katerim naj se od tožeče stranke izterja znesek 130.339,35 EUR, ki je bil neutemeljeno izplačan iz naslova parlamentarne pomoči, in s tem povezanega opomina z dne 10. oktobra 2018.
Izrek
1.
Sklep Generalnega sekretarja Parlamenta z dne 4. oktobra 2018 o izterjavi zneska 130.339,35 EUR, ki je bil neupravičeno plačan iz naslova parlamentarne pomoči, od tožeče stranke in z njim povezan opomin z dne 10. oktobra 2018 se razglasita za nična.
2.
Parlamentu se naloži plačilo stroškov.